Държавен вестник, бр. 79, 2013 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  79
Чл. 32. (1) За изпълнение на дейността по 
пътен контрол се използват служебни:
1. превозни средства – патрулни автомо­
били, мотоциклети, мотопеди и вертолети;
2. средствата за комуникация;
3. помощни и защитни средства, служебно 
въоръжение и средства за явно наблюдение;
4. автоматизирани технически средства и 
системи за контрол на водачите, пешеходците 
и пътните превозни средства, съоръжения за 
принудително спиране на МПС и др.
(2) Автомобилите и мотоциклетите, които 
се използват за осъществяване на явен пъ­
тен контрол, се сигнализират, обозначават и 
оборудват по ред, определен от министъра на 
вътрешните работи.
Раздел VІ
Наряди за извършване на пътен контрол
Чл. 33. (1) Нарядът е състав, включващ 
един или повече служители, осъществяващи 
задачите по пътен контрол на съответната 
територия.
(2) Когато нарядът е в състав от двама и 
повече служители, от провеждащия инструк­
тажа се определя старши на наряда.
(3) В зависимост от състава си нарядът е: 
1. самостоятелен – съставен от полицейски 
служители само от едно щатно обособено 
структурно звено „Пътна полиция“;
2. смесен – съставен от служители на 
„Пътна полиция“ и други служители от те­
риториалната структура;
3. съвместен – съставен от служители 
на „Пътна полиция“ и служители от други 
структури в МВР, служители извън МВР, 
както и служители от полицейски структури 
на други държави.
(4) Нарядът по пътен контрол изпълнява 
дейността си на територия с определени 
граници, в които се обособяват постове за 
регулиране и подпомагане на пътното дви­
жение, КПП и маршрути с точки за контрол. 
При смесен наряд постовете се формират в 
рамките на участъците за обслужване на 
съответната територия.
(5) Обособяването на постовете, маршру­
тите и точките за контрол се извършва на 
база анализ на ПТО съобразно спецификата и 
инфраструктурата на съответната територия с 
оглед осигуряване безопасността, подпомагане 
и регулиране на движението на съответната 
територия.
Чл. 34. Видовете наряди за извършване на 
пътен контрол са пост, патрул и КПП.
Чл. 35. (1) Постът е наряд за пътен контрол 
на определен участък от територия.
(2) Постът може да е подвижен и неподви­
жен с определен център и граници:
1. неподвижен пост – за контрол на пътното 
движение на територия, границите на която 
са с радиус до 50 м от центъра на поста, в 
рамките на обслужваната по пътен контрол 
територия;
2. подвижен пост – за контрол на пътното 
движение на територия, границите на която 
са с радиус до 300 м от центъра на поста, в 
рамките на обслужваната по пътен контрол 
територия. 
(3) Постът може да бъде постоянен или 
временен:
1. постоянен пост – има основно значение в 
единната разстановка на силите и средствата 
и се обслужва ежедневно; 
2. временен пост – обслужва се при необ­
ходимост съобразно пътнотранспортната и 
оперативната обстановка.
(4) Според предназначението си постовете 
могат да са:
1. пост за осигуряване безопасността на дви­
жението – наряд за регулиране и подпомагане 
на движението при извършване на аварийно-
спасителни действия, ПТП, авариен ремонт 
на пътното платно, строителни дейности в 
обхвата на пътя, при въвеждане на временна 
организация по безопасност на движението 
и др. ограничения на движението;
2. пост за регулиране и подпомагане на 
движението (ПРПД) – наряд, предназначен 
за регулиране на пътното движение, чрез 
подаване на сигнали с тяло и ръце и/или 
непосредствено управление на светофарните 
уредби.
Чл. 36. При необходимост може да се ор­
ганизират временни стационарни постове за 
осигуряване на масови, заградителни и други 
мероприятия, като могат да се използват и 
КПП, разположени на входно-изходните пъ­
тища от и към населените места.
Чл. 37. (1) Контролно-пропускателният 
пункт е наряд за осигуряване на пропуска­
телен режим, контрол и ограничаване на 
движението на пътни превозни средства и 
лица на определена територия. 
(2) Контролно-пропускателните пунктове 
могат да бъдат постоянни или временни.
(3) При разполагане на контролно-про­
пускателен пункт на пътища, отворени за 
обществено ползване, същият се сигнализира 
с пътни знаци. 
Чл. 38. (1) Патрул за пътен контрол (ППК) 
е наряд, предназначен за контрол на пътно­
то движение, реакция при възникване на 
усложнения в пътнотранспортната обстанов­
ка, оказване на съдействие на други наряди, 
както и за осъществяване на дейности при 
настъпило ПТП.
(2) Контролът може да бъде осъществяван 
явно или негласно.
(3) На ППК се определят маршрути с точки 
за контрол на пътното движение. 
(4) Видовете ППК са: